Diari Oficial de la Generalitat Valenciana


Sumari del DOGV 8444, del 14-12-2018 (2018/11497)

RESOLUCIÓ de 5 de desembre de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2019 les ajudes per a millorar les condicions de producció i comercialització de mel a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11979


Data del document
:   05-12-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 5 de desembre de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2019 les ajudes per a millorar les condicions de producció i comercialització de mel a la Comunitat Valenciana. [2018/11313]  
El Programa nacional de mesures d'ajuda a l'apicultura comprén el període 2017-2019. El finançament de les ajudes que es preveuen en l'Ordre 14/2017, de 5 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a millorar les condicions de producció i comercialització de mel a la Comunitat Valenciana, modificada per l'Ordre 12/2018, de 29 de març, prové en un 50 % de fons del FEAGA, en un 25 % de fons del MAPA, i en un 25 % de fons de la mateixa Conselleria Agricultura, Medi Ambient, Canvi Climàtic i Desenvolupament Rural.  
Per a la campanya de 2019 l'import global màxim queda subjecte i condicionat a l'assignació definitiva de la conferència sectorial respectiva i a l'assignació de fons en els pressupostos de la Generalitat per a l'anualitat 2019. Per la qual cosa, la concessió de les subvencions queda condicionada a l'existència de crèdit adequat i suficient en el moment de la resolució de concessió.  
En virtut de la Llei 1/2015, de 6 de febrer, d'hisenda pública, del sector públic instrumental i de subvencions, conforme a la normativa europea i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna en la Comunitat Valenciana i s'estableix la seua organització i funcionament, ambdós en la seua redacció vigent, resolc:  
  
Apartat primer. Objecte  
Convocar, per a l'anualitat 2019, les ajudes de l'Ordre 14/2017, de 5 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a millorar les condicions de producció i comercialització de mel en la Comunitat Valenciana (DOGV 8037, d'11.05.2017), modificada per l'Ordre 12/2018, de 29 de març (DOGV 8268, 06.04.2018). Amb l'esmentada modificació de l'Ordre 14/2017, de 5 de maig, s'acompleix el Reial decret 930/2017, de 27 d'octubre (BOE 264, 31.10.2017), pel qual es regula el règim d'ajudes a l'apicultura en el marc dels programes nacionals anuals, i es modifica el Reial decret 209/2002, de 22 de febrer (BOE 62, 13.03.2002), pel qual s'estableixen normes d'ordenació de les explotacions apícoles.  
  
Apartat segon. Línia pressupostària  
Les ajudes convocades per aquesta resolució es concediran a càrrec de la línia S0830000 (capítol IV) i de la línia S0831000 (capítol VII), ambdues de l'Agència Valenciana de Foment i Garantia Agrària.  
  
  
Apartat tercer. Distribució d'imports  
Per a la convocatòria de 2019, la dotació pressupostària per a la resolució d'expedients és de 991.340 ?, i correspon al 70 % de l'import de la línia pressupostària de l'exercici de 2018 destinada a aquesta ajuda, amb la distribució següent:  
- 630.000 - per a les actuacions contingudes en l'article 4 de l'ordre reguladora en el que es refereix als apartats 4.1.a, 4.1.b, 4.1.c, 4.2.a, 4.2.b, 4.2.c, 4.3.b, 4.4.a i 4.4.b.  
- 361.340 - per a les actuacions previstes en els apartats 4.3.a i 4.4.c de l'article 4 de l'esmentada ordre reguladora.  
Aquestes quantitats són susceptibles d'ampliació fins al 100 % de l'import corresponent a la línia pressupostària de 2019.  
  
Apartat quart. Sol·licitud i termini de presentació  
1. El termini de presentació de sol·licituds serà de l'1 al 31 de gener de 2019. Les sol·licituds utilitzaran el model normalitzat, segons procediment indicat en l'article 5.2 de l'Ordre 14/2017, de 5 de maig, modificada per l'Ordre 12/2018, de 29 de març, que també podrà descarregar-se des de la seu electrònica de la Generalitat en l'URL:  
http://www.gva.es/es/inicio/procedimientos'id\_proc=1209  
2. Els sol·licitants podran acollir-se a la totalitat de les mesures indicades en l'article 4 de l'Ordre 14/2017, de 5 de maig, modificada per l'Ordre 12/2018, de 29 de març, amb els requisits i límits indicats en l'esmentada ordre.  
3. Les sol·licituds i la documentació que les acompanya, tal com estableix l'article 5.4 de l'Ordre 14/2017, de 5 de maig, modificada per l'Ordre 12/2018, de 29 de març, es presentaran preferentment en els registres dels òrgans administratius als quals es dirigisquen, i es podran presentar també en qualsevol dels registres previstos en la legislació reguladora del procediment administratiu comú.  
4. Les sol·licituds registrades que complisquen els requisits mínims establits en l'esmentada Ordre 14/2017, de 5 de maig, modificada per l'Ordre 12/2018, de 29 de març, seran ordenades i valorades conforme al seu article 7.  
  
Apartat cinqué. Sol·licitud telemàtica  
1. Les persones obligades a relacionar-se amb la Generalitat a través de mitjans electrònics, en els termes que es preveu en l'article 14 de la Llei 39/2015, d'1 d'octubre, del procediment administratiu comú de les administracions públiques, i també els sol·licitants que no hi estan obligats però opten per aquesta via, presentaran les sol·licituds telemàticament a través de la seu electrònica de la Generalitat en l'URL:  
http://www.gva.es/es/inicio/procedimientos'id\_proc=1209  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, la resta de documents que s'hi adjunten, quan siga procedent, hauran d'anar signats electrònicament pels qui siguen competents per a això.  
2. Si cap dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà a l'interessat perquè l'esmene a través de la seua presentació electrònica.  
  
Apartat sisé. Justificació d'inversions  
1. El termini d'execució de les inversions finalitzarà l'últim dia de la campanya FEAGA (31.07.2019).  
2. El termini de presentació, davant l'autoritat competent, dels justificants i altres documents indicats en l'article 10 de l'esmentada Ordre 14/2017, de 5 de maig, modificada per l'Ordre 12/2018, de 29 de març, reguladora d'aquestes ajudes, finalitza el dia 31 de juliol, que coincideix amb el final de la corresponent campanya FEAGA indicada en el punt anterior. L'incompliment d'aqueix termini suposarà, després de la incoació d'un expedient amb l'audiència a l'interessat, la pèrdua de les ajudes. No obstant això, amb caràcter exclusiu per a les inversions en contractació de personal tècnic amb contracte de continuïtat, el termini anterior s'amplia fins al 20 d'agost per a la justificació d'aquesta despesa en personal.  
3. Per a l'exercici de 2019, les sol·licituds d'ajuda destinades a la contractació de tècnics podran recollir les despeses realitzades des de l'1 d'agost de 2018 fins al 31 de juliol de 2019.  
  
Apartat seté. Resolució de sol·licituds, publicitat i pagament  
1. D'acord amb l'article 6.6 de l'esmentada ordre reguladora, el termini màxim per a resoldre i notificar la resolució del procediment no podrà excedir de sis mesos des de l'aprovació de la convocatòria per l'òrgan competent. La resolució, que esgota la via administrativa, serà notificada conforme als articles 40 i 41 de l'esmentada Llei 39/2015, d'1 d'octubre. La falta de resolució expressa en aquest termini suposarà la desestimació de l'ajuda, sense perjudici del que s'estableix en l'article 25 de la Llei 39/2015, d'1 d'octubre, i l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
2. La relació de beneficiaris amb la concessió individualitzada d'imports, i l'objecte d'aquesta, es publicarà en la pàgina web de l'Agència Valenciana Foment i Garantia Agrària en l'URL:  
http://www.avfga.gva.es/es/ayuda-especifica-a-la-apicultura-y-ganaderia  
I en la seu electrònica de la Generalitat en l'URL:  
http://www.gva.es/es/inicio/procedimientos'id\_proc=1209  
3. Els imports dels beneficiaris d'aquesta convocatòria, que s'autoritze al pagament per resolució del director general d'Agricultura, Ramaderia i Pesca, seran pagats abans del 16 d'octubre de la campanya apícola següent per l'Agència Valenciana de Foment i Garantia Agrària en el compte indicat en la seua sol·licitud d'ajuda, a través de tres transferències bancàries per cada línia pressupostària indicada en l'apartat segon d'aquesta resolució. Cadascuna d'aquestes transferències correspondrà al percentatge de cofinançament aportat per FEAGA, MAPA i Generalitat, que serà indicat en la resolució de pagament.  
  
Apartat huité. Ruscos puntuables en la ponderació de sol·licituds  
  
Com a referència del nombre de ruscos a valorar en l'article 7.2.a de l'Ordre 14/2017, de 5 de maig, modificada per l'Ordre 12/2018, de 29 de març, es prendrà el cens reflectit en el Registre d'explotacions ramaderes a data d'inici de presentació de sol·licituds, d'acord amb l'apartat quart d'aquesta resolució.  
  
Apartat nové. Conceptes materials subvencionables en la línia C  
  
En l'annex adjunt s'estableixen els conceptes subvencionables acollits a l'article 4.3.a de l'Ordre 14/2017, de 5 de maig, modificada per l'Ordre 12/2018, de 29 de març, reguladora d'aquestes ajudes.  
  
Apartat deu. Tramitació anticipada  
Segons disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat i a l'assignació definitiva en la conferència sectorial respectiva.  
Aquesta resolució posa fi a la via administrativa i en contra es podrà interposar recurs de reposició davant el director de l'Agència Valenciana de Foment i Garantia Agrària en el termini d'un mes comptat des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé ser impugnada directament davant l'ordre jurisdiccional contenciós administratiu en el termini de dos mesos comptats des de l'endemà de la seua notificació o publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de desembre de 2018.- El director de l'Agència Valenciana de Foment i Garantia Agrària: Francisco Rodríguez Mulero.  
  
  
  
  
ANNEX  
Conceptes subvencionables línia C de l'article 4.3.a de l'Ordre 14/2017, de 5 de maig, modificada per l'Ordre 12/2018, de 29 de març  
  
Alimentador de quadres - brescadors Fons sanitaris rusc  
Bomba trafegament mel \* Grua en camió  
Caldera Grup electrogen  
Cambra escalfadora Laminadora  
Carretó manual Netejador pol·len  
Trampa de pol·len Maduradors  
Centrifugadora d'opercles Marcador de ruscos  
Cerificador Nuclis  
Rusc horitzontal Palets/enfaixats  
Rusc vertical \* Pinces i altres accessoris grua camió  
Quadres/alces i mitges alces per a ruscos Premsa d'opercles  
Cubeta fonedora de cera i separadora de mel \* Plataforma elevadora en camió  
Cubetes brescadores Remolcs  
Dipòsits i bidons per a transhumància Sistemes protecció, vigilància o geolocalització integrats en ruscs  
Desbrossadora Assecador pol·len  
Brescador Bufador  
Elevador de quadres brescador Tendals  
Extractors Portapalets  
  
  
Els conceptes assenyalats amb un asterisc (\*), hauran de ser instal·lats en vehicles propietat del beneficiari per al desenvolupament de la transhumància dels seus ruscos.